als_Latn dik_Latn sag_Latn
Një ftesë e dy kryetarëve të partive opozitare Fatmir Mediu i republikanëve dhe Agron Duka i Agrarëve duket se ishte oguri i mirë për të shkuar drejt marrëveshjes.
Kreu demokratat e kishte konfirmuar pjesëmarjen e tij në këtë tryezë ndërsa surprizë për të gjthë ishte mbërritja e kryeministrit Rama i cili mbërriti pas një takimi elektoral në Elbasan fill e në Kryesinë e Kuvendit. Nisja e takimit me batutat e dy liderave duket se ishte edhe sinjali se palët do të afroheshin në qëndrime.0
Lulzim Basha: “Personi që mesa duket tani po kalon mbas meje zgjodhi të kandidojë persona me rekorde kriminale ndonëse në komunitetin katolik nuk munguan si në çdo komunitet tjetër profesorë, artistë, sportitisë, njerëz të nderuar, përfaqësues të vlerave më të mira që mbart ky komunitet.
Edi Rama: “Erdha unë. Hajde.”
Lulzim Basha: “Shko aty, se atje kemi punë jo këtu.”
Pas takimit ishte kreu Partisë Republikane nga opozita dhe ai i Lëvisjes Socialiste për Integrim nga maxhoranca që dhanë deklarata të qarta se paketa McAllister ishte e pranueshme dhe se opozita ishte e gatshme që nga kjo e enjte të votonte vetingun.
Fatmir Mediu: “Opozita është e gatshme ta implementojë këtë paketë nga pika e parë deri tek pika e fundit. Që nesër të mblidhet Parlamenti, të votohet vetingu, ndryshimet ligjore që janë të domosdoshme për ta bërë implementueshme këtë paketë. Ky është qëndrimi i opozitës në mënyrë që ne ti japim mundësi shqiptarëve që të shkojnë në proces zgjedhor që nuk komandohet nga politika por nga vota e tyre. Ky është qëndrimi ynë, nuk ka asnjë qëndrim dhe qëllim tjetër.”
Për kryetarin e Lëvizjes Socialiste për Integrim, Petrit Vasili data 16 korrik, e propozuar në paketën McAllister është e pranueshme dhe zgjidh problematikat që ndajnë palët.
Petrit Vasili : “Paketa McAllister ka një datë zgjedhjesh brenda e cila është data 16 korrik. Ajo është një datë tërësisht normale, nuk është një datë e cila krijon asgjë të jashtëzakonshme, pra siguron një moment optimal edhe për të devarituar të gjithë mosbesimin, pasiguritë edhe pakënaqësitë e opozitës por njëkohësisht është edhe një pikë e vendosur në mënyrë të paanshme në paketën McAllister, e cila për mua dha një zgjidhje që për momentin ishte optimale për të gjithë.”
Edhe partneri tjetër i koalicionit qeverisës, kryetari i PDIU, Shpëtim Idrizi u shpreh se mbështet paketën McAllister dhe sipas tij 16 korriku ezuaron zgjidhjen e problematikave që ka shprehur opozita.
Shpëtim Idrizi: “Data e paketës McAllister, data 16 korrik, është një datë që arrin të ezaurojë të gjitha problematikat dhe garancitë që kërkon opozita. Jam shpresëplotë që u kërkua një takim tetë a tetë ndërmjet Z. Basha dhe Z. Rama.”
Dhe fill pas këtij takimi kryeministri kërkoi një takim kokë më kokë me kreun e Partisë Demokratike Lulzim Basha.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn